Le fa o ka dira tshwetso efe, se lebale gore go nna le ditebego tse di se nang selabe le boitumelo go ka se kgonege gone jaanong. Mongwe le mongwe o na le bokoa bongwe. (Baroma 3:23) O ka se fetole seo. Se o ka se fetolang ke botho jwa gago—jo Baebele e bo bitsang “motho wa sephiri wa pelo.” (1 Petere 3:3, 4) Tokafatsa botho jwa gago ka go nna le dinonofo tse dintle mo matlhong a Modimo. Seno ga se kotsi ka gope e bile ga se duelelwe, mme melemo ya gone ga e na selekanyo! ^ ser. 19 Go buiwa ka dikgang tseno mo bukeng ya Kitso E E Isang Botshelong Jo Bo Sa Khutleng, e e gatisitsweng ke Basupi ba ga Jehofa. Kgaitsadi yo o tswang kwa Ukraine yo o neng a ya kopanong kwa Chorzow o ne a re: “Re tlhotlheleditswe thata ke lorato, tlhokomelo le bopelonomi jo re bo bontshitsweng ke badumedi mmogo le rona. Ruri re tlhaela mafoko a tebogo.” Mme Annika yo o nang le dingwaga di le robedi yo o tswang kwa Finland ene o ne a kwalela ofisi ya lekala ya Basupi ba ga Jehofa kwa Poland a re: “Kopano e ne e le monate o o sa tlhalosegeng. Go monate go nna mo phuthegong ya ga Jehofa gonne o nna le ditsala lefatshe ka bophara!”—Pesalema 133:1.